Общественото обсъждане ще продължи до 12 август. След това проектът ще бъде пратен за одобрение от ЦИК. Ако Комисията не го одобри, процедурата се спира. Ако има одобрение, ще бъде пусната обществена поръчка на стойност 1,5 млн. лева без ДДС. Припомняме обаче, че ЦИК вече поиска отлагане на електронното гласуване – защото рискът от контролиран вот бил по-голям, отколкото при вот с хартиени бюлетини. Засега Народното събрание няма становище по искането на ЦИК. Според Изборния кодекс дистанционно електронно гласуване трябва да има за изборите за Европейски парламент през 2019 година.